armvectores/hy_wikipedia_2023 huggingface dataset:
Արթուր Հովհաննիսյան (մաթեմատիկոս)

Անվան այլ կիրառումների համար տե՛ս՝ Արթուր Հովհաննիսյան (այլ կիրառումներ)Արթուր Հովհաննեսի Հովհաննիսյան (հունվարի 30, 1949(1949-01-30), Լենինական, Հայկական ԽՍՀ, ԽՍՀՄ), հայ մաթեմատիկոս։ Ֆիզմաթ գիտությունների դոկտոր (1992)։


== Կենսագրություն ==
Արթուր Հովհաննիսյանը ծնվել է 1949 թվականին Լենինականում։ 1971 թվականին ավարտել է Երևանի պետական համալսարանը։ 1971-1974 թվականներին սովորել է ԵՊՀ ֆիզիկայի ֆակուլտետի ասպիրանտուրայում։ 1975 թվականին պաշտպանել է թեկնածուական թեզ՝ «Կոշիի խնդրի կոռեկտությունը թույլ հիպերբոլական տիպի հավասարումների համար» թեմայով, 1992 թվականին՝ դոկտորական թեզ՝ «Հյուգենսի սկզբունքը և Կոշիի սինգուլյար խնդիրը» թեմայով։ 1974 թվականից դասավանդել է Երևանի պետական համալսարանում, 1974-1993 թվականներին եղել է ասիստենտ, դոցենտ, 1993-1999 թվականներին պրոֆեսոր։ 1999-2001 թվականներին եղել է Ռուս-հայկական (Սլավոնական) պետական համալսարանի պրոռեկտոր, 2002 թվականից՝ ԵՊՀ Բարձրագույն մաթեմատիկայի ամբիոնի վարիչ։
Աշխատանքները վերաբերում են մասնակի ածանցյալներով հիպերբոլային տիպի հավասարումներին։ Համահեղինակ է սովորական դիֆերենցիալ և մաթեմատիկական ֆիզիկայի հավասարումների դասագրքերի և խնդրագրքի։


== Անդամակցություն ==
Ամերիկյան մաթեմատիկական ընկերություն (ԱՄՄ)
Հայկական մաթեմատիկական միություն (ՀՄՄ)


== Երկեր ==
Մաթեմատիկական ֆիզիկա, 2-րդ հրատարակություն, Երևան, 1988։
Սովորական դիֆերենցիալ հավասարումներ, Երևան, 1988։
Սովորական դիֆերենցիալ հավասարումներ, Երևան, 2002։
Սովորական դիֆերենցյալ հավասարումներ, դասագիրք, 2002։


== Ծանոթագրություններ ==
(8187) Ակիրամիսավա

(8187) Ակիրամիսավա (անգլ.՝ Akiramisawa), աստերոիդ աստերոիդների հիմնական գոտում։ Հայտնաբերվել է 1992 թվականի դեկտեմբերի 15-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,987772 ա. մ., առավելագույնը մոտենում է 2,6359 ա. մ. հեռավորության վրա և հեռանում 3,3396 ա. մ.։ Արեգակի շուրջ մեկ ամբողջական պտույտ է կատարում 1886,34 երկրային օրվա ընթացքում, իր ուղեծրով շարժվելով միջինում 0,190846 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8187) Ակիրամիսավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադրբեջանի Հանրապետության աշխատանքի և բնակչության սոցիալական պաշտպանության նախարարություն

Ադրբեջանի Հանրապետության աշխատանքի և բնակչության սոցիալական պաշտպանության նախարարություն (ադրբ.՝ Azərbaycan Respublikası Əmək və Əhalinin Sosial Müdafiəsi Nazirliyi) գործադիր իշխանության հանրապետական մարմին, որը մշակում ու իրականացնում է աշխատանքի և սոցիալական ապահովության բնագավառներում Ադրբեջանի Հանրապետության կառավարության քաղաքականությունը։ Նախարարությունը գործում է Ադրբեջանի Հանրապետության Սահմանադրության, օրենքների, իրավական այլ ակտերի և իր կանոնադրության հիման վրա ։


== Պատմություն ==
Ադրբեջանի առաջին հանրապետության հիմնադրման ժամանակ 1918 թ. ստեղծվել է հանրային խնամատարության նախարարությունը, իսկ 1919 թվականին վերանվանվել է «Գյուղատնտեսության և աշխատանքի նախարարություն»։ Ադրբեջանի աշխատանքի նախարարության առաջին նախարար Էքբեր Աղա Շեյխուլիսլամովն եղել է։ Ադրբեջանի երկրորդ Հանրապետության աշխատանքի և բնակչության սոցիալական պաշտպանության նախարարությունը ստեղծվել է 1992 թվականին։ Ներկայումս Ֆինանսների նախարարության պարտականությունները և իրավունքները սահմանվում են «Ադրբեջանի Հանրապետությանաշխատանքի և բնակչության սոցիալական պաշտպանության նախարարության մասին» կանոնակարգի համաձայն, որը հաստատվել է Ադրբեջանի նախագահի 2011 թվականի փետրվարի 16-ի հրամանագրով։  Ադրբեջանի Հանրապետության աշխատանքի և բնակչության սոցիալական պաշտպանության նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը ։


== Ծանոթագրություններ ==
Ենիսեյ

Ենիսեյ (ռուս.՝ Енисей), գետ Մոնղոլիայում, Ռուսաստանում (Տուվա, Կրասնոյարսկի երկրամաս, Խակասիա, Իրկուտսկի մարզ, Բուրյաթիա, Անդրբայկալի երկրամաս)։


== Աշխարհագրություն ==
Ենիսեյ գետը սկիզբ է առնում Փոքր Ենիսեյի և Մեծ Ենիսեյի միախառնման վայրից և թափվում է Կարայի ծով։ Գետը պատկանում է Կարայի ծովի ավազանին։ Ակունքը ծովի մակարդակից գտնվում է 3300 մ բարձրության վրա։ Գետի ափին են գտնվում Կիզիլ, Շագոնար, Սայանոգորսկ, Մինուսինսկ, Աբական, Դիվնոգորսկ, Կրասնոյարսկ, Սոսնովոբորսկ, Ժելեզնոգորսկ, Ենիսեյսկ, Իգարկա, Դուդինկա քաղաքները և Չերյոմուշկի, Մայնա, Շուշենսկոյե, Ուստ-Աբական, Նովոսյոլովո, Բերյոզովկա, Ատամանովո, Կազաչինսկոյե, Տուրուխանսկ, Կուրեյկա, Ուստ-Պորտ, Կարաուլ բնակավայրերը։


== Անվանում ==
Անվանումն առաջացել է գետի էվենկերեն Իոանեսի անվանումից, որը բառացի նշանակում է «մեծ ջուր, գետ»։ Տուվայի Հանրապետության սահմաններում կոչվում է Վերին Ենիսեյ (տուվիներեն՝ Ուլուգ-Խեմ, բառացի՝ «մեծ գետ»)։


== Հիդրոգրաֆիա ==
Ենիսեյ գետի երկարությունը կազմում է 3487 կմ, ավազանի մակերեսը՝ 2580000 կմ² է։ Գետի ջրի ծախսը միջինում կազմում է 19800 մ³։


== Վտակներ ==
Ենիսեյ գետի վտակներն են ձախից՝ Խեմչիկ, Կանտեգիր, Աբական, Կեմ, Կաս, Սիմ, Դուբչես, Ելոգույ, Տուրուխան, Փոքր Խետա, Մեծ Խետա, Տանամա, Գրյազնուխա, աջից՝ Ուս, Կեբեժ, Տուբա, Սիդա, Սիսիմ, Մանա, Կան, Անգարա, Մեծ Պիտ, Պոդկամեննայա Տունգուսկա, Բախտա, Ստորին Տունգուսկա, Կուրեյկա, Խանտայկա, Դուդինկա գետերը։


== Տես նաև ==
Ակունք և Գետաբերան


== Ծանոթագրություններ ==
Ագիլար դե Սեգառա

Ագիլար դե Սեգառա (իսպ.՝ Aguilar de Segarra), մունիցիպալիտետ Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Բաժես շրջանում։ Զբաղեցնում է 43,3 կմ² մակերես տարածք։ Նրա բնակչությունը կազմում է 253 մարդ (2010 թվականի մարդահամարի տվյալների համաձայն)։


== Ծանոթագրություններ ==


== Արտաքին հղումներ ==
Información de la Generalitat de Cataluña Archived 2007-09-29 at the Wayback Machine. (իսպ.)
Información del Instituto de Estadística de Cataluña (իսպ.)
Información de la diputación de Barcelona (իսպ.)
Ռոզբիշևսկի գյուղական խորհուրդ (Գադյաչսկի շրջան)

Ռոզբիշևսկի գյուղական խորհուրդ  (ուկրաիներեն՝ Розбишівська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Ռոզբիշևսկի գյուղական խորհրդում բնակվում էր 1442 մարդ։ Բնակավայրը զբաղեցնում է 81,16 կմ² տարածք։ Բնակչության խտությունը կազմում էր 17,77 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Յամի (գյուղ, Պարֆինսկի շրջան)

Անվան այլ կիրառումների համար տե՛ս՝ Յամի (այլ կիրառումներ)Յամի (ռուս.՝ Ямы), գյուղ Ռուսաստանի Նովգորոդի մարզի Պարֆինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուրի Լեյզարենկո

Յուրի Լեյզարենկո (ռուս.՝ Юрий Тимофеевич Лейзаренко, ապրիլի 17, 1937(1937-04-17)), խորհրդային և ռուս դիվանագետ։


== Կենսագրություն ==
1966 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1979 թվականին ԽՍՀՄ արտաքին գործերի նախարարությա բարձրագույն դիվանագիտական դպրոցը։
1966 թվականից զբաղվում է դիվանագիտական գործունեությամբ։
Զբաղեցրել Է Ռուսաստանի արտաքին գործերի նախարարության անվտանգության դեպարտամենտի տնօրենի տեղակալի պաշտոնը։
1993 թվականի հուլիսի 5-ից մինչև 1998 թվականի օգոստոսի 1-ը Գաբոնում եղել է Ռուսաստանի Դաշնության արտակարգ և լիազոր դեսպանը։
1998 թվականից թոշակի է։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
Արտակարգ և լիազոր դեսպան (1993 թվականի հունվարի 28)


== Ծանոթագրություններ ==


== Արտաքին հղումներ ==
Կենսագրությունը eurasian-defence.ru կայքում Archived 2016-03-05 at the Wayback Machine.
Ավետարան (5044)

Ավետարան (5044), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5044 թվի տակ։ Ձեռագիրը գրվել է 1698 թվականին տեր Ավետիս գրիչի կողմից Մոկքում։ Գրված է թղթի վրա, որը ունի 21X15 չափս։ Ձեռագիրը կազմված է 214 թերթից։ Գրված է երկսյուն, բոլորգրով։ Ունի ավետարանիչ 4, կիսախորան լուսանցազարդ, մանրանկարներ։ Պահպանակ՝ թուղթ 1, բոլորգիր, քարոզ, Վարք Յակոբայ առաքելոյն։ Կազմը` կաշեպատ տախտակ դրոշմազարդ, աստառը՝ շերտավոր կարմիր կտավ։ Հիշատակարան գրչի՝ 214բ, հետագայի՝ 215ա (1700 թ.), 2ա (1785 թ.), 214ա, 214բ, 215բ (18-րդ դար)։


== Ծանոթագրություններ ==
Հակոբ Չաքըրով

Հակոբ Մաթևոսի Չաքըրով (Չաքըրյան) (մայիսի 10, 1902(1902-05-10), Շումեն, Բուլղարիա - անհայտ, անհայտ), բուլղարահայ բժիշկ։ Բժշկագիտության դոկտոր, պրոֆեսոր։ Բուլղարիայի վաստակավոր բժիշկ։


== Գործունեություն ==
Բժշկական կրթությունն ստացել է Բուլղարիայում և Համբուրգում։ Երկրորդ աշխարհամարտից՝ 1939-1945 թվականներից հետո աշխատել է Կարմիր խաչի հիվանդանոցում, 1951 թվականից եղել է Հակաքաղցկեղային ինստիտուտի հիմնադիր-տնօրեն։ Վիրահատության բնագավառում գիտական և գործնական ձեռքբերումների համար Չաքըրովին շնորհվել է «Պատվավոր դոկտոր» կոչումը։
Աշխատանքները վերաբերում են քաղցկեղաբուժության հարցերին։ Մշակել է 12-մատնյա աղիքի խոցի վիրաբուժական բուժման եղանակ, որը կոչվում է Հակոբ Չաքըրով-ի անունով։ Ստեղծել է պատրաստուկ, որով ժամանակավորապես կասեցվում է ՁԻԱՀ-ի վիրուսի տարածումը։
Աշխատությունները թարգմանվել են գերմաներեն, ֆրանսերեն, անգլերեն։
Հակոբ Չաքըրովի անձնական արխիվը պահպանվում է Վառնայի պետական արխիվում։ Այն բաղկացած է 150 արխիվային միավորից և ընդգրկում է 1878-1982 թվականները։


== Անդամակցություն ==
Միջազգային մի քանի բժշկական միությունների անդամ
Բուլղարիայի վիրաբուժական միության պատվավոր անդամ


== Աշխատություններ ==
Стомашна и дуоденална хирургия. Ръководни начала и техника. Агоп Чакъров. 1946.
Една невъзможна операция. Мемоари, биографии, писма. 1998.
Създаване и развитие на българската хирургия до 1978 г./ твърда корица. Автор: Проф.д-р Марин Ас.Петров; Проф.д-р Агоп М.Чакъров (համահեղինակ). 2003. ISBN 9549742164


== Ծանոթագրություններ ==
Ջերմուկի բլուր

Ջերմուկի բլուր, լեռ, բլուր, Հայաստանի Վայոց ձորի մարզում, Արփա գետի վերին հոսանքի աջափնյա սարավանդի վրա, Ջերմուկ քաղաքի մոտ։ Բարձրություն 2200 մ։


== Ծանոթագրություններ ==
Վահան Միրաքյան (այլ կիրառումներ)

Վահան Միրաքյան անունը կամ տերմինը կարող է վերաբերել հետևյալ հոդվածներին․

Վահան Միրաքյան - հայ բանաստեղծ, դրամատուրգ
Վահան Միրաքյան - հայ օպերային երգիչ
Զաիկի (գյուղ, Դեմիդովսկի շրջան)

Զաիկի (ռուս.՝ Заики), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիտիցա

Բիտիցա (ուկրաիներեն՝ Битиця), գյուղ Ուկրաինայի Սումիի մարզի Սումիի շրջանում։ Հիմնադրվել է 1710 թվականին։
2001 թվականի տվյալներով Բիտիցա գյուղում բնակվում էր 437 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Աստվածածին վանք (Ագուլիս)

Անվան այլ կիրառումների համար տե՛ս՝ Սուրբ Աստվածածին վանք (այլ կիրառումներ)Սուրբ Աստվածածին վանք (նաև՝ Սուրբ Աստվածածին անապատ, Մեծ Սուրբ Աստվածածին վանք), հայկական վանական համալիր Մեծ Հայքի Վասպուրական աշխարհի Գողթն գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Վերին Ագուլիս գյուղում։ Եկեղեցին այժմ էլ կանգուն է։


== Տես նաև ==
Սուրբ Աստվածածին եկեղեցի (Ագուլիս)


== Ծանոթագրություններ ==
Կամենսկի գյուղական խորհուրդ (Սերեդինո-Բուդսկի շրջան)

Անվան այլ կիրառումների համար տե՛ս՝ Կամենսկի գյուղական խորհուրդ (այլ կիրառումներ)Կամենսկի գյուղական խորհուրդ  (ուկրաիներեն՝ Кам'янська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Կամենսկի գյուղական խորհրդում բնակվում էր 436 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Չի-Չի

Չի-Չի (1957, Սիչուան պրովինցիայի վայրի բնություն - հուլիսի 22, 1972, Լոնդոնի կենդանաբանական այգի, Մեծ Բրիտանիա), հայտնի էգ պանդա։ Այն չորս պանդաներից մեկն էր, որ ուղարկվեց Լոնդոնի կենդանաբանական այգի և ժամանակի հետ դարձավ Մեծ Բրիտանիայի բնակչության սիրելին։


== Կենսագրություն ==
1957 թվականի դեկտեմբերին՝ քոթոթ ժամանակ, նրան բռնել են Սիչուան պրովինցիայում։ 1958 թվականի հունվարին տարել են Պեկինի կենդանաբանական այգի։ 1958 թվականի մայիսին ավստրիացի բրոկեր-անիմալիստ Հեյնի Դեմերը փոխանակեց Աֆրիկայից սմբակավոր կենդանիների հավաքածուն Չի-Չիի հետ։ Նրան բերեցին Մոսկվայի կենդանաբանական այգի։ Մեկ շաբաթ անց տարան Բեռլինի կենդանաբանական այգի։ Նույն թվականին պանդային վաճառեցին ամերիկյան կենդանաբանական այգուն, սակայն ամերիկաչինական լարծավ հարաբերությունների պատճառով Չի-Չիի մուտքն ԱՄՆ արգելվեց։
Մինչ այդ Լոնդոնի կենդանաբանական միությունը բազմիցս հայտարարել էր, որ վայրի բնության շահերից ելնելով, պանդաներ ձեռք չի բերելու։ Սակայն, երբ Չի-Չիին արդեն բռնել էին, որոշեցին գնել այն։ Գնման համար տրված գումարի մի մասը տվեց Granada TV հեռուստաընկերությունը։ 1958 թվականի սեպտեմբերի 26-ին Չի-Չին դարձավ Լոնդոնի կենդանաբանական այգու սեփականությունը։ Նա դարձավ նաև Մեծ Բրիտանիայի բնակչության սիրելին։ Կենդանաբանական այգու այցելուները սիրում էին նրան և հաճախ էին շոկոլադ հյուրասիրում։
1960-ական թվականների վերջին Չի-Չին ուշադրության կենտրոնում էր։ Թերթերն անդրադառնում էին նրա և Մոսկվայի կենդանաբանական այգուց Ան-Անի հարաբերություններին։ Նրան մի քանի անգամ տարան Մոսկվա, որպեսզի նա բեղմնավորվի և սերունդ տա։ Սակայն զույգը ձագեր չունեցավ։ Չի-Չին մահացել է 1972 թվականի հուլիսի 22-ին։ Նրա մահը սգում էր ամբողջ երկիրը։


== Նշանակություն ==
Չի-Չիի՝ Լոնդոնի կենդանաբանական այգում գտնվելու ժամանակ՝ 1961 թվականին, նրան տեսավ Վայրի բնության համաշխարհային հիմնադրամի հիմնադիրներից մեկը, գիտնական և նկարիչ-անիմալիստ սըր Փիթեր Սքոթը։ Նա նկարեց պանդային և որոշեց, որ այս բարեսիրտ, պաշտպանության կարիք ունեցող կենդանու պատկերը նոր հիմնադրամի համար հրաշալի խորհրդանիշ կլինի։ Այդ ժամանակվանից Վայրի բնության համաշխարհային հիմնադրամի խորհրդանիշը դարձավ Չի-Չի պանդան, իսկ նրա լոգոն դարձավ ամենաճանաչելի լոգոներից մեկն աշխարհում։


== Ծանոթագրություններ ==


== Արտաքին հղումներ ==
Heini Demmer, Ute Demmer & Erich Tylinek: Tschitschi der Bambusbär. Artia, Prague 1961.
Դեյունդաղի

Դեյունդաղի Դեյունդաղը, Տեյունդաղը, Տեյունդաղի, լեռներ Հայկական լեռնաշխարհում, Անտիպոնտական լեռնահամակարգի հյուսիսարևելյան հատվածում։ Ձգվում են Թորթում լճի արևելյան ափին զուգահեռ՝ հյուսիս-արևելքից հարավ-արևմուտք։ Լանջերն անտառազուրկ են։ Նշանակված է Կովկասի 5-վերստանոց քարտեզում։


== Ծանոթագրություններ ==
Սերգեյ Միքայելյան (դահուկորդ)

Անվան այլ կիրառումների համար տե՛ս՝ Սերգեյ Միքայելյան (այլ կիրառումներ)Սերգեյ Արթուրի Միքայելյան (ապրիլի 27, 1992(1992-04-27), Գոռնո-Ալտայսկ, Ռուսաստան), հայ դահուկորդ, Հայաստանի բազմակի չեմպիոն։ Վանկուվերի (2010) և Սոչիի (2014) օլիմպիական խաղերի մասնակից։


== Կենսագրություն ==
Սերգեյ Միքայելյանը ծնվել է 1993 թվականին Ռուսաստանի Գոռնո-Ալտայսկ քաղաքում՝ դահուկորդներ Արթուր Միքայելյանի և Ալլա (Կապչիկաևա) Միքայելյանի ընտանիքում։ Մեծացել է Հայաստանի Շիրակի մարզի Աշոցք գյուղում, որտեղ 10 տարեկանից զբաղվել է դահուկավազքով։ Անձնական մարզիչն է եղել հայրը։ Ավարտել է Երևանի Ֆիզիկական կուլտուրայի հայկական պետական ինստիտուտը։  2010 թվականին դարձել է Հայաստանի կրկնակի չեմպիոն և իրավունք ստացել իր երկիրը ներկայացնելու Վանկուվերի ձմեռային օլիմպիական խաղերում, որտեղ զբաղեցրել է 70-րդ տեղը 15 կմ ազատ ոճի մրցավազքում։
2011 թվականի օգոստոսին Նորվեգիայի Էուրա քաղաքում մասնակցել է աշխարհի առաջնության անվավոր դահուկների երիտասարդական մրցումներին։ 17 կմ ազատ ոճի մրցավազքում Սերգեյը ցուցաբերել է լավագույն արդյունք՝ 35 րոպե, 18 վայրկյան և զբաղեցրել առաջին տեղը, իսկ 10.8 կմ հեռավորության վրա ավարտել է երրորդը և ստացել բրոնզե մրցանակ։
2011 թվականի դեկտեմբերի 21-ին Սերգեյ Միքայելյանը մասնակցել է «Սկանդինավիայի գավաթին»։ Մասնակցել է մինչև 20 տարեկան տարիքային խմբում և 15 կմ տարածքում ազատ ոճում ունենալով 38,11 վայրկյան արդյունք՝ զբաղեցրել 3-րդ տեղը։ Մինչ այդ Միքայելյանը հաղթել է Ֆինլանդիայի Մուոնիո քաղաքում անցկացվող միջազգային մրցաշարում։
2012 թվականի հունվարին Էրզրումում կայացած աշխարհի պատանեկան առաջնությանը նախապատրաստվելիս Սերգեյ Միքայելյանը հաղթել է Չեխիայում անցկացված միջազգային մրցաշարի մասնակցություն, որին մասնակցել է 350 մարզիկ։
2017 թվականին Ալմա-Աթայի Ունիվերսիադայում 10 կմ դասական ոճի մրցավազքում զբաղեցրել է չորրորդ տեղը և դարձել բրոնզե մեդալակիր։ Այս հաջողության շնորհիվ պատմության մեջ մտավ որպես առաջին հայ մարզիկը, ով  Ձմեռային ունիվերսիադայում արժանացել է մեդալի։


== Ընտանիք ==
Հայր՝ Միքայելյան Արթուր, դահուկորդ
Մայր՝ Միքայելյան (Կապչիկաևա) Ալլա Անատոլևնա (19.12.1969), խորհրդային և հայ դահուկորդ։ ԽՍՀՄ մրցաշարի հաղթող, 1998 թվականի Նագանոյի  ձմեռային օլիմպիական խաղերի մասնակից։


== Ծանոթագրություններ ==


== Արտաքին հղումներ ==
Սերգեյ Միքայելյանի մասին Sports-reference.com կայքում Archived 2017-07-11 at the Wayback Machine.
Սերգեյ Միքայելյանի մասին data.fis-ski.com կայքում
Բրայանա Տրոսսել

Բրայանա Տրոսսել (անգլ.՝ Brianna Throssell, փետրվարի 10, 1996(1996-02-10), Subiaco), ավստրալիացի լողորդ, որը մասնագիտացած է բաթերֆլայ լողում։ Աշխարհի կրկնակի չեմպիոն, Տոկիոյի 2020 թվականի Օլիմպիական խաղերի ոսկե և կրկնակի բրոնզե մեդալակիր։


== Կենսագրություն ==
Բրայան Տրոսսելը ծնվել է 1996 թվականի փետրվարի 10-ին Պերթում։ Լողով զբաղվել սկսել է ինը տարեկան հասակում։ Նրա մարզիչներն են Միք Փալֆերին և Ռայան Թեյլորը։
2013 թվականին Բրայանա Տրոսսելը համալսարան է ընդունվել «Ֆիզիոթերապիա» մասնագիտությամբ։


== Կարիերա ==
Միջազգային մակարդակում Տրոսսելը նորամուտը նշել է 2012 թվականին։
Ավստրալուհին մասնակցել է 2014 թվականի Նանկինի պատանեկան Օլիմպիական խաղերին։ Այդ մրցաշարում նա նվաճել է յոթ մեդալ, այդ թվում՝ երեք անհատական բրոնզե մեդալ 200 մետր ազատ ոճում, 100 մետր և 200 մետր բատերֆլայում։
Տորրեսը մասնակցել է 2015 թվականին Կազանում կայացած աշխարհի առաջնությանը, որտեղ լավագույն արդյունքը ցույց է տվել 200 մետր բատերֆլայ մրցատարածությունում, որտեղ դարձել է չորրորդը։
Նա Ռիո դե Ժանեյրոյի Օլիմպիական խաղերի հավաքականի կազմում ընդգրկվել է ավստրալիական ընտրության արդյունքներով, որտեղ 200 մետր բատերֆլայ մրցատարածությունում նվաճել է արծաթե մեդալ՝ զիջելով Մեյդելին Գրովսին։
Բուդապեշտում կայացած 2017 թվականի աշխարհի առաջնությունում Տրոսսելը բրոնզե մեդալ է նվաճել 4×100 մետր համակցված փոխանցումալողում։
Կվանգջուում անցկացված աշխարհի առաջնությունում նվաճել է երկու ոսկե մեդալ 4×100 և 4×200 մետր փոխանցալողերում, ինչպես նաև դարձել է արծաթե մեդալակիր խառը համակցված և կանացի կոմբինացված փոխանցումալողում։


== Ծանոթագրություններ ==
Ստուգարք

Ստուգարք, բուհերի և միջնակարգ մասնագիտական ուսումնական հաստատությունների ուսանողների լաբորատոր և հաշվարկագծագրային աշխատանքների, կուրսային նախագծերի (աշխատանքների), ինչպես նաև սեմինար պարապմունքների և արտադրական պրակտիկայի ժամանակ ձեռք բերած գիտելիքների և հմտությունների ստուգման ձև։ Տվյալ կիսամյակում ուսումնական ծրագրով նախատեսված բոլոր ստուգարքների հանձնումը ուսանողին (սովորողին) քննական սեսիայի թույլ տալու պարտադիր պայման է։ 
Ստուգարք նշանակվում է այն առարկաների, նախագծերի (աշխատանքներ) համար, որոնց ցանկը սահմանվում է բուհի (ֆակուլտետի), հատուկ միջնակարգ ուսումնական հաստատության մանկավարժական խորհուրդների որոշմամբ։
Աֆրիկյան գետնասկյուռ

Աֆրիկյան գետնասկյուռ, (լատ.՝ Xerus) Կենդանիների թագավորության, Քորդավորների տիպի, Կաթնասունների դասի, Կրծողների կարգի, Սկյուռանմանների ենթակարգի գետնասկյուռ, որը տարածված է Աֆրիկա մայրցամաքում։
Կենդանու լատիներեն անվանումը (Xerus) թարգմանաբար նշանակում է «չորասեր»։ Եվ իրոք, այս կենդանիները շատ չորասեր կրծողներ են։ Տարածված են Աֆրիկա մայրցամաքի միայն Հարավային փոքր հատվածում։ Ներկայումս պահպանվել են միայն Հարավաֆրիկյան Հանրապետությունում, Լեսոթոյում, Անգոլայում և Բոտսվանայում։ Ապրում են Աֆրիկայի սավաննաներում, արևոտ անտառներում, կիսաանապատներում և անապատներում։


== Կենսակերպ ==
Նրանք սնվում են բույսերի սերմերով և պտուղներով, ուտում են բույսերի և փոքր ծառերի արմատներ և սոխի (կամ սխտորի) գլուխ։ Նրանք լրջորեն վնաս են հասցնում Աֆրիկյան երկրների գյուղատնտեսությանը, բերքահավաքի եղանակին ուտելով գետնանուշի և բատատի (քաղցր կարտոֆիլ) բերքը։
Բացի հիմնական սննդից (բույսեր), նրանք սնվում են նաև որոշ միջատներով, փոքր սողուններով և թռչնի ձվերով։ Կա վարկած, որ գետնասկյուռերի մարմնի ջերմաստիճանը ձմռանը կարող է հասնել -2 °C-ի, սակայն այդ տվյալները կասկածելի են թվում, քանի որ որոշ հետազոտություններ ցույց են տվել, որ մարմնի ջերմաստիճանը կարգավորող սպիտակուցները ձմռանը չեն հեռանում օրգանիզմից։


== Դասակարգում ==
Աշխարհում տարածված են Աֆրիկյան գետնասկյուռերի 3 ընտանիքի 4 ցեղատեսակ
Ենթաընտանիք՝ Xerus
Կարմրավուն աֆրիկյան գետնասկյուռ (Xerus rutilus)
Подрод Euxerus
Բծավոր աֆրիկյան գետնասկյուռ (Xerus erythropus)
Ենթաընտանիք՝ Geosciurus
Կապյան աֆրիկյան գետնասկյուռ (Xerus inauris)
Դամարյան աֆրիկյան գետնասկյուռ (Xerus princeps)


== Ծանոթագրություններ ==


== Գրականություն ==

Nowak, Ronald M. 1991. pp. 577–8 Walker's Mammals of the World Fifth Edition, vol. I. Johns Hopkins University Press, Baltimore.
Thorington, R. W. Jr. and R. S. Hoffman. 2005. Family Sciuridae. pp. 754–818 in Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore


== Պատկերասրահ ==
Մասյակովո

Մասյակովո (ռուս.՝ Масяково, բաշկիրերեն՝ Мөоөк), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 217 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խայիմ Սուտին

Խայիմ Սոլոմոնովիչ Սուտին (ֆր.՝ Chaim Soutine, հունվարի 13, 1893(1893-01-13), Սմիտովիչի, Q111189205?, Igumensky Uyezd, Մինսկի նահանգ, Ռուսական կայսրություն - օգոստոսի 9, 1943(1943-08-09)[…], Փարիզի 16-րդ շրջան, Փարիզ), Ռուսաստանում ծնված հրեական ծագումով ֆրանսիացի նկարիչ։


== Կենսագրություն ==
Խայիմ Սուտին ծնվել է Մինսկի մոտ գտնվող 400 բնակչով Սմիլավիչի փոքրիկ գյուղում՝ աղքատ ընտանիքում։ Սուտինը տասնմեկ երեխաներից տասներորոդն էր։ Նկարել սկսել է 13 տարեկանից։ 1909 թ. Սուտինը դասընկերոջ Միխայել Կիկոյինի հետ մեկնում է Մինսկ։ Իսկ 1913 թ.` Վիլնյուս և ընդունվում է տեղի արվեստի ակադեմիա, որն էլ ավարտում է 1913 թ.: Նույն թվականի հուլիսին Խայիմ Սուտինը ժամանում է Փարիզ, որտեղ ծանոթանում է այդ ժամանակ Փարիզում ապրող և ստեղծագործող այնպիսի նկարիչների հետ, ինչպիսիք են Ֆեռնան Լեժեն, Ալեքսանդր Արխիմպենկոն, Մարկ Շագալը, Օսիպ Զադկինը, Անրի Լորանսը, Մուաս Կիսլինգը և Ամեդեո Մոդիլիանի ն։ Վերջինը հետագայում դառնում է Սուտինի մտերիմ ընկերն ու հովանավորը։ Մոդիլիանին Սուտինին ծանոթացնում է Արվեստաբան և կոլեկցիոներ  Լեոպոլդ Զբորովսկու հետ։ Կարճ ժամանակով Սուտինը մտնում է Ֆեռնան Կորմոնի ակադեմիա, որը նախկինում դասավանդել էր Վան Գոգին և Տուլուզ-Լոտերկին։ Սուտինը մեծ ազդեցություններ է կրում Էլ Գրեկոյից, Վելասկեսից և Ռեմբրանդտից։ Սակայն ամենաշատը ազդվում է Սեզանից, Վան Գոգից և Պիեր Բոնարից։ Այդ կարևոր ֆորմալ ազդեցությունները զգալի են Սուտինի 1918 թ. սկզբի աշխատանքներում։ Բոնարը սովորեցնում է Սուտինին դեռևս «թաց» գույներով աշխատել կուռ կառուցվածքային նկարչություն վրա։ 1918 թ. Սուտինը իր բարեկամ Մոդիլիանիի հետ թողնում է Փարիզը և մեկնում Ֆրանսիայի հարավ՝ Կան-սյուր-Մեր։


== Սուտինի դիմանկարները ==


== Ծանոթագրություններ ==


== Արտաքին հղում ==
Ceret-Museum-ի կայքը (ֆր.)
Կորասո

Կորասո (ռուս.՝ Корасо), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վարչուշկա գետի ձախ ափին՝ 64 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000049316
Հիդրոլոգիական ուսումնասիրությունների կոդը - 103004931
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դանիելա Բիանկի

Դանիելա Բիանկի (իտալերեն՝ Daniela Bianchi, հունվարի 31, 1942(1942-01-31), Հռոմ, Իտալիա), իտալացի դերասան, ճանաչված է «Սիրով Ռուսաստանից» ֆիլմի շնորհիվ, որտեղ նա խաղացել է Տատյանա Ռոմանովայի դերը։


== Կենսագրություն ==
Ապագա դերասանուհին ծնվել է հունվարի 31-ին Հռոմում։ 1960 թվականին նա զբաղեցրել է երկրորդ տեղը «Միսս Տիեզերքում», նվաճել է «Միսս լուսանկար» տիտղոսը։ Դերասանի կարիերան սկսվել է 1958 թվականին, այն բանից հետո, երբ տեսել են նրա լուսանկարներից մի քանիսը։ Դերասանական կրթություն չունի։ «Սիրով Ռուսաստանից» ֆիլմը դարձավ նրա հաջողության խաղաքարտը։ Դրանից հետո նրան սկսեցին հրավիրել շատ ռեժիսորներ, բայց այդ աշխատանքները նրան մեծ ճանաչում չբերեցին։
Նկարահանվել է բրիտանական, ֆրանսիական, իտալիական, ամերիկական և այլ ֆիլմերում։ Նշանավոր են համարվում նրա «Scacco Internazionale» և «Operation Kid Brother» ֆիլմերը։


== Ֆիլմագրություն ==
Scacco internazionale (1968) as Helen Harris … aka The Last Chance (ԱՄՆ)
OK Connery (1967) as Maya Rafis … aka Operation Kid Brother (ԱՄՆ)
Dalle Ardenne all’inferno (1967) as Kristina von Keist … aka Dirty Heroes (Philippines: English title) (ԱՄՆ)
Troppo per vivere… poco per morire (1967) as Arabella … aka Your Turn to Die (International: English title)
Requiem per un agente segreto (1966) as Evelyn … aka Requiem for a Secret Agent (ԱՄՆ)
Missione speciale Lady Chaplin (1966) as Lady Arabella Chaplin … aka Operation Lady Chaplin
Zarabanda Bing Bing (1966) as Mercedes … aka Balearic Caper (ԱՄՆ)
Ombrellone, L (1966) as Isabella Dominici … aka Weekend Wives
Slalom (1965) as Nadia … aka Snow Job (ԱՄն։ TV title)
Dr. Kildare as Francesca Paolini (3 սերիա, 1964)
Tigre aime la chair fraiche, Le (1964) as Mehlica Baskine … aka Code Name: Tiger (ԱՄՆ)
Domenica d’estate, Una (1962) as Donatella … aka Always on Sunday (ԱՄՆ)
Démons de minuit, Les (1961) … aka Midnight Follies
En cas de malheur (1958) (uncredited) … aka Love Is My Profession (ԱՄՆ)


== Աղբյուրներ ==
․ ↑ Horsley, Carter B. From Russia With Love The City Review։
Սուրխանդարյա

Սուրխանդարյա, գետ Ուզբեկստանում, Ամուդարյա գետի աջ վտակը։ Կազմավորվում է Տուպալանգդարյա և Կարատագ գետերի միախառնումից։ երկարությունը 175 կմ է, ավազանը՝ 13,5 հազար կմ²։ Հորդանում է հուլիս-օգոստոսին։ Տարեկան միջին ծախսը մոտ 66 մ³/վրկ է։ Ջրերն օգտագործվում են ոռոգման համար։ Սուրխանդարյայի վրա է Հարավ-Սուրխանդարյան ջրամբարը։
Սանիտարական օրենսդրություն

Սանիտարական օրենսդրություն, պետական իշխանության և պետական կառավարման մարմինների ակտերի համակցություն, որով սահմանվում են արտաքին միջավայրի սանիտարական պահպանության, բնակչության աշխատանքի ու կենցաղի, նրա սանիտարա-համաճարակային սպասարկման պահանջները և նորմատիվները։ Կապիտալիստական երկրներում սանիտարական պահանջների խախտման համար հիմնականում նախատեսվում են պատժիչ միջոցներ։ Մի շարք երկրներում հրապարակվել են Սանիտարական օրենսդրության ակտեր, օրինակ, «Հասարակական առողջության մասին ակտը» (1875 թ․)՝ Մեծ Բրիտանիայում, «Հասարակական առողջության պահպանման մասին օրենքը» (1902 թ․)՝ Ֆրանսիայում։
Մարմուս

Մարմուս, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ գյուղաքաղաքից 20 կմ հյուսիս-արևելք՝ Արածանիի ձախակողմյան վտակ Կարակայայի աջ ափին՝ սարավանդում։


== Պատմություն ==
Մարմուսի հայերը բռնությամբ տեղահանվել են 1915 թվականին, Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1909 թվականին ուներ 25 ընտանիք հայ բնակիչ, 50 տուն քուրդ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Մարմուսն ուներ հայկական եկեղեցի։ Գյուղում պահպանվել էր Մենուա թագավորի արձանագրության մի հատվածը, որը վերաբերվում էր ջրանցքաշինությանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ibanez

Ibanez (ճապ.՝  アイバニーズ Aibanīzu), հայտնի կիթառային բրենդ, որը պատկանում է Hoshino Gakki ընկերությանը։ Գտնվում է Նագոյա քաղաքում, Ճապոնիայում։
Hoshino Gakki դարձավ ճապոնիայում երաժշտական գործիքներ արտադրող առաջին ընկերություններից մեկը, որը կարողացավ հաջողության հասնել ԱՄՆ-ում և Եվրոպայում։


== Հայտնի երաժիշտներ, որոնք օգտագործում են Ibanez ==

Ibanez-ը արտադրում է գրանցված կիրառներ և սարքավորումներ հայտնի կիթառահարների համար։

Պոլ Գիլբերտ (PGM)
Գերման Լի (DragonForce) (EGEN)
Մանքի (KoЯn) (APEX)
Կեվին Վասսերման (Offspring) (NDM)
Օմառ Ռոդրիգեզ-Լոպեզ (ORM)
Ջո Սատրիանի (JS)
Միք Տոմսոն (Slipknot) (MTM)
Էնդի Տիմմոնս (Danger Danger) (AT)
Սթիվ Վայ (JEM/UV)
Դարոն Մալաքյան (System Of A Down) (DMM1) - արձակվել է ընդամենը 300 մոդել
Դինո Կազարես (Fear Factory)
Մայք Շինոդա (Linkin Park)
Ֆռեդրիկ Տորտենդալ (Meshuggah) - LACS RG8/IC8
Ռոլան Յոխանսոն (The Unguided) (RG827Z)
Բարրի Ստոկ (Three Days Grace) (SZ320)
Ռոջեր Շունեսսոն (The Unguided) (ARZ700)
Տոսին Աբասի (TAM100)
Պավել Կոկորին (Stark Treiben)
Բրայան Ուելչ (KoЯn) (k7)
Ուես Բորլանդ (Limp Bizkit)
Բեն Բրյուս (Asking Alexandria)
Օլլի Տուկիայեն (Poets of the Fall)
Տոնի Մակալպայն (PlanetX)


== Ծանոթագրություններ ==


== Արտաքին հղումներ ==
«Ibanez Guitars» (անգլերեն)։ ibanez.com։ Արխիվացված է օրիգինալից 2012-02-23-ին։ Վերցված է 2010-8-7 
«Ibanez»։ ibanez.ru։ Արխիվացված օրիգինալից 2012-02-23-ին։ Վերցված է 2010-8-7 
«Завод Ибанез (япония)»։ pereslavl.ru։ Արխիվացված օրիգինալից 2012-02-23-ին։ Վերցված է 2010-8-7 
«Ibanez GRG170DX»։ fuzz.net.ru։ Արխիվացված է օրիգինալից 2012-02-23-ին։ Վերցված է 2010-8-7
Աբսուրդի թատրոն

Աբսուրդի թատրոն կամ Աբսուրդի դրամա, Ավանգարդիստական դրամա (լատ.՝ absurdus «անհեթեթ, անմիտ»), 20-րդ դարի 50-60-ականների արևմտաեվրոպական թատրոնի և դրամատուրգիայի աբսուրդիստական ուղղություն և ավանգարդային երևույթ։
«Աբսուրդ» հասկացությունը, որը գալիս է էկզիստենցիալիզմի փիլիսոփայությունից (Ալբեր Քամյու, Ժան Պոլ Սարտր), աբսուրդի դրաման դարձնում է իրականության հիմնական ատրիբուտը, որը հանրային ճգնաժամի պատճառով զրկված է ներքին իմաստից և պատճառահետևանքային կապերից։ Տվյալ ուղղության պիեսներում աշխարհը ներկայացված է անիմաստ, տրամաբանությունից զուրկ փաստերով, գործողություններով և ճակատագրերով լի։ Տերմինը ծագել և ամենավառ արտահայտությունն է գտել ռումինա-ֆրանսիական դրամատուրգ Էժեն Իոնեսկուի «Ճաղատ երգչուհին» (La cantatrice chauve, 1950) և իռլանդացի գրող Սեմուել Բեքքեթի «Գոդոյին սպասելիս» (En attendant Godot, 1953) պիեսների փարիզյան առաջին ներկայացումներից հետո։ Դրանցում դրսևորվեցին աբսուրդի դրամայի հիմնական գծերը՝ գրոտեսկային կոմիկական միջոցներով արտաքին ձևերի (նաև լեզվական) կեղծության ու անիմաստության պատկերումը, որոնց մեջ է ընթանում «միջին մարդու» առտնին կեցությունը, և որոնցով նա փորձում է մեկուսանալ մարդկային ճակատագրի անելանելի ողբերգությունից, ինչպես նաև այնպիսի շոկային վիճակների մետաֆորիկ պատկերումների, որոնք առաջանում են մահվան ու դաժանության նկատմամբ կյանքի արժեքների անիմաստության գիտակցումից։
Աբսուրդի դրամայի հեղինակների շարքն են դասվում նաև Ժան Ժենյեն, Բորիս Վիանը, մասամբ՝ Արթյուր Ադամովը, Դինո Բուցատին, Հարոլդ Փինթերը, Բեռնարդ Շոուն։


== Գրականություն ==
Ackerley, C. J. and S. E. Gontarski, ed. The Grove Companion to Samuel Beckett. New York։ Grove P, 2004.
Baker, William, and John C. Ross, comp. Harold Pinter: A Bibliographical History. London։ The British Library and New Castle, DE։ Oak Knoll P, 2005. ISBN 1-58456-156-4 (10). ISBN 978-1-58456-156-9 (13).
Bennett, Michael Y. Reassessing the Theatre of the Absurd: Camus, Beckett, Ionesco, Genet, and Pinter. New York։ Palgrave Macmillan, 2011. ISBN 978-0-230-11338-1
Brook, Peter. The Empty Space: A Book About the Theatre: Deadly, Holy, Rough, Immediate. Touchstone, 1995. ISBN 0-684-82957-6 (10).
Caselli, Daniela. Beckett's Dantes: Intertextuality in the Fiction and Criticism. ISBN 0-7190-7156-9.


== Ծանոթագրություններ ==
Վախովսկ

Վախովսկ (ռուս.՝ Ваховск), գյուղ Ռուսաստանի Խանտի-Մանսիական ինքնավար օկրուգի Նիժնևարտովսկի շրջանի կազմում։
Բնակչությունը վերջին գրանցված տվյալներով կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ոչ ֆորմալ կրթություն

Ոչ ֆորմալ կրթություն, ցանկացած տեսակի կազմակերպված և համակարգված կրթական գործունեություն է, որը կարող է չհամընկնել դպրոցների, քոլեջների, բուհերի և ֆորմալ կրթության մեջ մտնող այլ կազմակերպությունների գործունեության հետ։ Հասարակական գիտություններում և ժամանակակից մանկավարժական պրակտիկայում տերմինը կիրառվում է «շարունակական կրթություն», «հավելյալ կրթություն», «ինքնակրթություն» հասկացությունների ներքո, որը ցույց է տալիս, որ ժամանակակից կյանքում անձի կայացման համար կարևոր է կրթվել և զարգանալ ողջ կյանքի ընթացքում։ Որպես կանոն, ոչ ֆորմալ կրթությունը հակադրվում է ֆորմալ կրթությանը, որը իրականացվում է պետական կրթական հաստատություններում, կրթության վերաբերյալ պաշտոնապես ընդունված փաստաթղթերով, թեպետ ոչ ֆորմալ կրթության իրականացման համար հավաստագրի բացակայությունը պարտադիր պայման չէ։
Ոչ ֆորմալ կրթությունը կարևոր դեր է խաղում այն երեխաների ու մեծահասահասկների կրթության գործում, ովքեր չեն ունեցել դպրոց հաճախելու հնարավորություն։ Ոչ պետական հաստատությունները, որոնք զբաղվում են կրթությամբ և անձի զարգացմամբ, հիմնականում իրականացնում են ոչ ֆորմալ կրթություն։
Ոչ ֆորմալ կրթությանը նպաստում է ՅՈՒՆԵՍԿՕ-ն։


== Ոչ ֆորմալ կրթության օրինակներ ==
Ոչ ֆորմալ կրթություն են օրինակներ են

ընդլայնված կրթական կենտրոնները,
մեծահասակների համար գրագիտության խմբերը,
աշխատանքային հմտությունների ուսուցումը, մասնագիտական վերապատրաստումը հենց աշխատավայրում,
հեռավոր մարզերում ապրողների համար հեռակա ուսուցումը,
զարգացած և զարգացող երկրներում հասարակագիտության և կրթության շարունակականության ուսուցումը երիտասարդների և մեծահասակների համար,
բարձրագույն ոչ ֆորմալ կրթությունը։


== Ոչ ֆորմալ կրթության հիմնական սկզբունքներ ==
Ոչ ֆորմալ կրթությունը հիմնականում տարբերվում է ֆորմալ կրթությունից հետևյալով.

ուսուցում ըստ անհրաժեշտության և կարիքի,
կապը պրակտիկայի հետ,
ճկուն կրթական ծրագրերը, դասացուցակը և իրականացման վայրի ընտրությունը։


== Ոչ ֆորմալ կրթությունը միջազգային համալսարաններում ==
Բոլոնյան համակարգի փաստաթղթերում, ՄԱԿ-ի, ՅՈՒՆԵՍԿՕ-ի, ԵՄ-ի, ԵԽ-ի հրապարակումներում բարձրագույն ոչ ֆորմալ կրթությունը համարվում է առաջնային։
Ոչ ֆորմալ կրթությամբ զբաղվող առաջին համալսարանը ԱՊՀ և Բալթյան երկրների տարածքում եղել է Քրիստոնեական հումանիտար-տնտեսագիտական բաց համալսարանը, որը ստեղծվել է 1997 թվականին Օդեսա քաղաքում ռուս և ուկրաինացի մտավորականների ու հոգևորականների կողմից։ Համալսարանը պատրաստում է տնտեսագետներ, իրավաբաններ, հոգեբաններ, լրագրողներ և այլ մասնագետներ՝ հիմնվելով քրիստոնեական աշխարհայացքի ոչ պետական ծրագրերի վրա։ Համալսարանի շրջանավարտները աշխատում են պետական, մասնավոր, միջազգային և կրոնական հաստատություններում։


== Արտադասարանային ուսուցում ==
Ոչ ֆորմալ է համարվում նաև դպրոցական դասերից հետո երեխաների խմբակային զբաղվածությունը։ Արվեստի, սպորտի, որհեստի, ձեռագործի, երգի ու պարի և այլ առարկաներ հնարավորությւոն են տալիս երեխային զարգացնելու հմտությունները, նոր հորիզոններ բացահայտելու, նոր բաներ սովորելու, սակայն դա անում են ոչ ֆորմալ մեթոդներով։


== Տես նաև ==
Ֆորմալ կրթություն
Կրթություն


== Ծանոթագրություններ ==


== Աղբյուրներ ==
European Commission պաշտոնական կայք
Դաստիարակչական վեպ

Դաստիարակչական վեպ (գեր. Bildungsroman ['bɪldʊŋs.ʁoˌmaːn]), վեպի տեսակ, որը տարածված է գերմանական Լուսավորության գրականության մեջ։ Դրա բովանդակությունը գլխավոր հերոսի հոգեբանական, բարոյական և սոցիալական ձևավորումն է։


== Ծագում ==
Տերմինը ներկայացրել է բանասեր Կառլ Մորգենշտերնը 1820-ական թվականներին՝ «ձևավորվող» չափահաս մարդուն սահմանելու համար։ Տերմինը հայտնի է դարձել Վիլհելմ Դիլթայի 1870 թվականի հայտարարությունից հետո, որ Դաստիարակչական վեպի հիմքում ընկած է Յոհան Վոլֆգանգ ֆոն Գյոթեի «Վիլհելմ Մայստերի ուսմունքի տարիները» (1796) ստեղծագործությունը, որտեղ գլխավոր հերոսը ունի երկու խնդիր՝ ինքնաճանաչում և սոցիալականացում։ Ավելին, վեպի ձևը նման է ավելի վաղ ֆրանսիական փիլիսոփայական վեպերին, որոնցից են Վոլտերի «Կանդիդա» (1759) և Ժան-Ժակ Ռուսոյի «Էմիլյա» վեպերը։


== XIX-XX դարեր ==
XIX դարի գրականության մեջ դաստիարակչական վեպի դասական օրինակներ տվել են Չարլզ Դիքենսը («Դավիթ Կոպպերֆիլդ», 1849), Գյուստավ Ֆլոբերը («Զգացմունքների դաստիարակում», 1869), Իվան Գոնչարովը («Սովորական պատմություն», 1847), Ֆեոդոր Դոստոևսկին («Նետոչկա Նեզվանովա», 1849; «Դեռահասը», 1875)։
Հետպատերազմյան շրջանում դաստիարակչական վեպը վերակենդանացել է և նոր հռչակ ձեռք բերել։ Համաշխարհային ռեզոնանս են ստացել պատերազմյան և հետպատերազմյան շրջանում պատանիների հասունացման մասին այնպիսի գրքեր, ինչպիսիք են Ջերոմ Դեյվիդ Սելինջերի «Տարեկանի արտում՝ անդունդի եզրին» և Գյունտեր Գրասի «Դաժան թմբուկ» գրքերը։


== Ենթաժանրեր ==
Գրականագիտությունում առանձնանում են հետևյալ ժանրի տարբեր տեսակներ, մասնավորապես՝ դաստիարակչական արկածային վեպ (Ռոբերտ Լուիս Սթիվենսոնի «Գանձերի կղզին», Ռեդյարդ Քիփլինգի «Համարձակ կապիտանները», Մարկ Տվենի «Հեքլբերի Ֆիննի արկածները», Վենիամին Կավերինի «Երկու կապիտաններ») և «գեղարվեստական վեպ»՝ Künstlerroman («Նկարչի դիմանկարը պատանեկության ժամանակ», «Արսենևի կյանքը», «Ձիրք»)։ 1830-ական թվականներինն դաստիարակչական վեպում առանձնանում է կարիերայի վեպը, որին հետևում է երիտասարդ Ժուլիեն Սորելի և Էժեն դե Ռաստինյակի բարոյական էվոլյուցիան։


== Քննադատություն ==
Ըստ պատմաբան և հրապարակախոս Կոդի Դելիստրեյթիի (անգլ. Cody Delistraty), այս ժանրի գրական ստեղծագործությունները հնարավորություն են տալիս մեկընդմիշտ գտնել սեփական «ես»-ը, որը թաքցնված է մարդու ներսում, մինչդեռ այդ «ես»-ը անընդհատ փոխվում է։ Չափահաս տարիքում սեփական «ես»-ը գտնելու հավատը կեղծ է, քանի որ «ես գտա ինձ» հասկացողությունը ողջ կյանքի ընթացքում կայուն չէ։ Ժամանակակից հոգեբանությունը աջակցում է անհատականության փուլային զարգացման գաղափարը, հասունացման և սեփական փորձի կուտակման փոփոխականությունը (փոփոխական, անկայուն «ես»)։


== Տես նաև ==
Դեռահասային գրականություն


== Ծանոթագրություններ ==


== Արտաքին հղումներ ==
Դաստիարակչական վեպը Բրիտանիկա հանրագիտարանում(անգլ.)
Կրիտիկական կետ

Կրիտիկական կետ, թերմոդինամիկական վիճակի դիագրամի վրա կրիտիկական վիճակին համապատասխանող կետ։ Հեղուկ-գոլորշի երկֆազ հավասարակշռության կրիտիկական կետը հավասարակշռության կորի վերջնակետն է և բնութագրվում է ջերմաստիճանի, ճնշման և ծավալի կրիտիկական արժեքներով։ Կրիտիկական կետը ֆազային անցման կետի մասնավոր դեպքն է, որին բնորոշ է թերմոդինամիկական կայունության կորուստը։
Կազիմիրի դատաստանագիրք

Կազիմիրի դատաստանագիրք կամ 1468 թվականի դատաստանագիրք, Լիտվական Մեծ իշխանության օրենքների առաջին ժողովածու, հրատարակվել է Վիլնյուսում։ Գործել է մինչև լիտվական առաջին ստատուտի ստեղծումը։ Բաղկացած է 25 հոդվածից։ Հանցագործների նկատմամբ նախատեսել է մահապատիժ, անդամախեղում, աքսոր, բանտարկություն, իրավազրկություն, պատվազրկություն, տուգանք։ Սոցիալական տարբեր խավերի նկատմամբ նույն հանցագործության համար նախատեսվել են տարբեր պատիժներ։
Կազիմիրի դատաստանագիրքն ամրապնդել է գյուղացիության շահագործումը և հողի նկատմամբ ֆեոդալների սեփականության իրավունքը։


== Գրականություն ==
Juliusz Bardach, Studia z ustroju i prawa Wielkiego Księstwa Litewskiego XIV-XVII w., Warszawa 1970
Մագիստրալնի (Կրասնոդարի երկրամաս)

Անվան այլ կիրառումների համար տե՛ս՝ Մագիստրալնի (այլ կիրառումներ)Մագիստրալնի (ռուս.՝ Магистральный), գյուղ Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալլեն (այլ կիրառումներ)

Ալլեն, կարող է վերաբերել՝

Ալլեն - կոմունա Ֆրանսիայի հյուսիսային Պիկարդիայի երկրամասի Սոմ դեպարտամենտում
Ալլեն - կոմունա Իտալիայի Վալե դ'Աոստա մարզում
Նիկոլայ Նիկիֆորով

Նիկոլայ Նիկիֆորով (ռուս.՝  Николай Анатольевич Никифоров, հունիսի 24, 1982(1982-06-24) կամ հունիսի 22, 1982(1982-06-22), Կազան, ՌԽՖՍՀ, ԽՍՀՄ), Ռուսաստանի Դաշնության կապի և զանգվածային հաղորդակցության նախարար (2012 թվականի մայիսի 21-ից)։


== Կենսագրություն ==
Նիկոլայ Անատոլիի Նիկիֆորովը ծնվել է 1982 թվականի հունիսի 24-ին Կազանում։
1999 թվականին ոսկե մեդալով ավարտել է Կազանի  թիվ 139 դպրոցը։ 1998 թվականին, երբ դեռ սովորում էր դպրոցում, լրացուցիչ կրթության համար հաշվառվել է որպես մանկավարժ։
1999-2004 թվականներին սովորել է Կազանի պետական համալսարանի տնտեսագիտական ֆակուլտետում, աշխատել է Նիկոլայ Չեբոտարյովի անվան մաթեմատիկայի և մեխանիկայի գիտահետազոտական ինստիտուտում որպես լաբորանտ (e-kazan.ru)։
2001-2005 թվականներին եղել է նաև «Կազանի Պորտալ» ընկերության տնօրենի տեղակալ։ 2004 թվականին ավարտել է Կազանի պետական համալսարանի տնտեսագիտական ֆակուլտետը։
2004-2006 թվականներին եղել է կրտսեր գիտաշխատող Նիկոլայ Չեբոտարյովի անվան մաթեմատիկայի և մեխանիկայի գիտահետազոտական ինստիտուտում, և, համատեղության կարգով, 2004-2005 թվականներին՝ «Ժամանակակից ինտերնետ տեխնոլոգիաներ» ԲԲԸ գլխավոր տնօրենի տեղակալ։
2005 թվականի օգոստոսին դարձել է Թաթարստանի վարչապետի խորհրդական՝  տեղեկատվական տեխնոլոգիաների  գծով, Թաթարստանի Հանրապետության կառավարության էլեկտրոնային  նախագծի  իրականացման վերաբերյալ աշխատանքային խմբի անդամ։
2006-2010 թվականներին եղել է Թաթարստանի Հանրապետության տեղեկատվական տեխնոլոգիաների կենտրոնի գլխավոր տնօրեն։ 
Զբաղվել է Թաթարստանի պետական և համայնքային ծառայությունների  ինտերնետ-պորտալի ներդրմամբ։ Մտել է Թաթարստանի Անվտանգության Խորհրդի կազմի, Թաթարստանի հակաահաբեկչական հանձնաժողովի,  Թաթարստանի արտակարգ իրավիճակների և հրդեհային անվտանգության ապահովման կանխարգելման և վերացման հանձնաժողովի, Հանրապետական Խորհրդի տեղեկատվայնացման մեջ։ Այդ պաշտոններում իր գործունեության համար պարգևատրվել է։
2009 թվականին ընդգրկվել է Ռուսաստանի նախագահի կադրային ռեզերվի առաջին հարյուրնյակի մեջ։


== Ծանոթագրություններ ==
(21391) Ռոտաներ

(21391) Ռոտաներ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21391) Ռոտաներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1729) Բերիլ

(1729) Բերիլ (անգլ.՝ Beryl), աստերոիդ աստերոիդների հիմնական գոտում։ Հայտնաբերվել է 1963 թվականի սեպտեմբերի 19-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,229613 ա. մ., առավելագույնը մոտենում է 2,0037 ա. մ. հեռավորության վրա և հեռանում 2,4555 ա. մ.։ Արեգակի շուրջ մեկ ամբողջական պտույտ է կատարում 1216,03 երկրային օրվա ընթացքում, իր ուղեծրով շարժվելով միջինում 0,296047 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1729) Բերիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլե դ'Անկիզե

Կոլե դ'Անկիզե (իտալերեն՝ Colle d'Anchise), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 818 մարդ, բնակչության խտությունը կազմում է 52 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 86020, հեռախոսային կոդ՝ 0874։
Բնակավայրի հովանավորն է հանդիսանում սուրբ Պապա Սիստո II-ը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comune.colledanchise.cb.it/ Archived 2002-10-16 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շանհայի մեծ թատրոն

Շանհայի մեծ թատրոն, գտնվում է կենտրոնական բուլվարի խաչմերուկում Huangpi Road South-ի հյուսիսային մասում՝ Խուանպույի հրապարակում։ Տեխնիկապես հագեցած և ամենամեծ թատրոններից մեկն է։ 1998 թվականի օգոստոսի 27-ին՝ բացման պահից իր բեմում ներկայացվել է ավելի քան 6000 բեմադրություններ։ Շանհայի նստավայրի տանը օպեայի թատրոնում 2015 թվականին կայացել է Laureus World Sports Awards-ը։


== Ճարտարապետություն ==
Թատրոնը զբաղեցնում է 2,1 հա, նրա ընդհանուր մակերեսը կազմում է 70,000 քմ և այդ տարածքում կարող է տեղավորվել երեք թատրոն՝ Lyric Theatre ունի 1800, դրամատիկական թատրոնը՝ 600, իսկ թատրոն-ստուդիան՝ 300 նստելատեղ։ Lyric Theatre բեմը ունի մոտ 1700 քմ տարածք, որտեղ ներառված է հիմնական բեմը, հետևի աստիճանները, աջ և ձախ լրացուցիչ բեմերը։ Թատրոնի լրացուցիչ կազմի մեջ մտնում են հանդիսությունների դահլիճը, դրամարկղը և ստորգետնյա կայանատեղին։
Տարբերակիչ շենքի ճարտարապետական ոճը մշակվել է հայտնի ARTE Charpentier ընկերության ճարտարապետ Ժան-Մարի Շարպանտիեի կողմից։ Թատրոնի ներքին հարդարանքը ստեղծել է Studios Architecture-ը։


== Ծանոթագրություններ ==


== Արտաքին հղումներ ==
www.shgtheatre.com Шанхайского большого театра. պաշտոնական կայք
Zhu Zhen (2012-11-21)։ «Шанхайский Большой театр поставил балет "Джейн Эйр" по мотивам романа Ш. Бронте» (ռուսերեն)։ CNTV։ Արխիվացված է օրիգինալից 2015-05-18-ին։ Վերցված է 2017-07-07
Ազանլը

Ազանլը, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 60 կմ հյուսիս-արևելք։
1986 թ.-ի դրությամբ գյուղը լքված է բնակչության կողմից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կորբալա (գյուղ, Վինոգրադովսկի շրջան)

Կորբալա (ռուս.՝ Корбала), գյուղ Ռուսաստանի Արխանգելսկի մարզի Վինոգրադովսկի շրջանի կազմում։
Բնակչությունը 2010 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սավինկա (այլ կիրառումներ)

Սավինկա, կարող է վերաբերել՝

Սավինկա - գետ Ռուսաստանում, Շարանի վտակը
Սավինկա - գյուղ Ռուսաստանի Վոլգոգրադի մարզի Պալասովսկի շրջանի կազմում
Բախիլովա Պոլյանա

Բախիլովա Պոլյանա (ռուս.՝ Бахилова Поляна), գյուղ Ռուսաստանի Սամարայի մարզի Ժիգուլյովսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլոնյանո

Բոլոնյանո (իտալերեն՝ Bolognano), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1212 մարդ, բնակչության խտությունը կազմում է 72 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 65020, հեռախոսային կոդ՝ +39 085:


== Ժողովրդագրություն ==
Բնակչություն


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բերկակիտ

Բերկակիտ (ռուս.՝ Беркакит, յակուտ.՝ Беркакит), քաղաքատիպ ավան Ռուսաստանի Սախա-Յակուտիայի հանրապետության Ներյունգրինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 4756 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)